open-index/open-wikipedia-markdown huggingface dataset:
Pļavas dedestiņa

**Pļavas dedestiņa** () ir daudzgadīgs tauriņziežu dzimtas lakstaugs. Latvijā bieži sastopama visā teritorijā.

## Apraksts
thumb|<center>Stublāja šķērsgriezums</center>
Augam ir kāpelējošs, 30—100 cm augsts, zarains, neizteikti četršķautņains, kails stublājs. Pamīšus sakārtotas pāra plūksnaini saliktas lapas ar vienu lapiņu pāri un garu, sazarotu vītni lapas galā. Lapiņas lancetiskas (garums 2—4 cm, platums 0,3—0,8 cm), virspusē tumši zaļas, apakšpusē zilganas. Pielapes gandrīz tikpat lielas kā lapiņas, bultveida, ar gludu malu.

Ziedkopu kāti daudz garāki par lapām, četršķautņaini. Ķekarā ir 2—10 spilgti dzelteni ziedi, ar pūkainiem kātiņiem. Vainags tauriņveida; karoga plātne otrādi ovāla, gandrīz apaļa ar seklu jomu galā un melni iekrāsotām centrālajām dzīslām; buras īsākas, ovālas, pie pamata ar austiņu; laiviņai pusmēness forma. Latvijā tā ir vienīgā dedestiņu suga ar dzeltenas krāsas ziediem. Bālajai dedestiņai (*L. pallescens*)  ziedi ir daudz bālāki - dzeltenbalti. Zied no jūnija līdz augustam.

Auglis ir iegarena, tumši brūna, 2,5—3,5 cm gara pāksts. Sēklas — dzeltenīgas līdz zaļganpelēkas ar vairāk vai mazāk izteiktu tumši violetu marmorējumu. Lielākajai daļai ziedu pākstis neattīstās, un arī daudzas sēklas iznīcina kukaiņi. Pļavas dedestiņu kuplās audzes izveidojas, pateicoties sazarotiem sakneņiem, no kuriem attīstās daudzi dzinumi.

## Izplatība un ekoloģija
Suga ir plaši izplatīta Eirāzijā, ievesta Ziemeļamerikā, Kuriļu salās, Sahalīnā, Jaunzēlandē. 

Augs ir saulmīlis, ļoti bieži sastopams pļavās, mežmalās, krūmājos, upju krastos. Vislabāk aug ar barības vielām bagātās, mitrās, bet neapplūstošās smilšmāla augsnēs. Izturīgs pret pazeminātu pH līmeni.

## Izmantošana
Vērtīgs lopbarības augs un arī nektāraugs dabiskajās pļavās un ganībās. 

Ārstniecības augs. Lakstus lieto kā maigu atklepošanas līdzekli, slimojot ar bronhītu, plaušu tuberkulozi un citām elpošanas orgānu slimībām. Ārstnieciskam nolūkam pļavas dedestiņu ievāc visu auga ziedēšanas periodu, līdz tam parādās pirmie augļi. Lapās, stublājos un ziedos nav konstatētas indīgas vielas, taču tādas var būt augļos un sēklās.

## Atsauces

## Ārējās saites
FIFA Pasaules kauss pludmales futbolā

**FIFA Pasaules kauss pludmales futbolā** ir starptautisks turnīrs pludmales futbolā, kas norisinās reizi gadā. To rīko FIFA.

## Pasaules čempionāta uzvarētāji

#  Brazīlija - 16 uzvaras
#  Portugāle - 3 uzvara + 3 otrās vietas
#  Krievija - 3 uzvara + 2 otrās vietas
#  Francija - 1 uzvara + 2 otrās vietas
#  Urugvaja - 0 uzvaru + 3 otrās vietas
#  Spānija - 0 uzvaru + 3 otrās vietas
#  Itālija - 0 uzvaras + 3 otrā vietas
#  Šveice - 0 uzvaru + 1 otrā vieta
#  Peru - 0 uzvaru + 1 otrā vieta
#  ASV - 0 uzvaru + 1 otrā vieta
#  Meksika - 0 uzvaru + 1 otrā vieta
#  Japāna - 0 uzvaras + 1 otrā vieta
#  Baltkrievija - 0 uzvaras + 1 otrā vieta

## Atsauces
Rubene (nozīmju atdalīšana)

**Rubene** var būt:
* Rubene — apdzīvota vieta Kocēnu pagastā;
* KSK "Rubene" — Kocēnu sporta klubs "Rubene";
* Rubeņu (apdzīvotas vietas) cits nosaukums;
* Rubene — uzvārds.
Fermentu inhibitors

thumb|250px|Viens no fermentu inhibitoriem
**Fermentu inhibitori** ir molekulas, kuras spēj iedarboties uz fermentiem un samazināt to aktivitāti vai pat pilnībā bloķēt fermentu darbību. Bloķējot fermentu aktivitāti, var nogalināt patogēnus vai noregulēt vielmaiņas neatbilstību. Daudzi medikamenti ir fermentu inhibitori. Piemēram, aspirīns ir svarīga fermenta — ciklooksigenāzes — inhibitors, kas šādā veidā ārstē iekaisumus. Pie fermentu inhibitoriem pieder daudzi toksīni; šādas vielas tiek arī lietotas kā herbicīdi un pesticīdi.

## Skatīt arī
* Ferments
* Inhibitors
FR

**FR** var nozīmēt:
;fr
* Franču valodas ISO 639-1 kods

;Fr
* Ķīmiskā elementa francija simbols

;FR
* Francijas ISO 3166-1 kods
Bārkers

**Bārkers** (; sieviešu dzimtē Bārkere) ir angļu cilmes uzvārds. Cilvēki ar šo uzvārdu:
* Klaivs Bārkers (*Clive Barker*; 1952) — britu rakstnieks, kinorežisors un ilustrators;
* Treviss Bārkers (*Travis Barker*; 1975) — ASV bundzinieks.
Stučka

**Stučka** var būt:

* Dora Stučka (1870—1950), tulkotāja un sabiedriska darbiniece, Raiņa māsa, Pētera Stučkas sieva;
* Pēteris Stučka (1865—1932), rakstnieks, jurists, politiķis, Latvijas SPR valdības vadītājs;
* Aizkraukle, pilsēta, kuras nosaukums līdz 1991. gadam bija Stučka, par godu Pēterim Stučkam.

## Skatīt arī
* Aizkraukle
Anatolijs Solovjovs

**Anatolijs Solovjovs** (*Анатолий Яковлевич Соловьев*; dzimis  Rīgā) ir Latvijas krievu izcelsmes kosmonauts. Mācījās Rīgas 33. vidusskolā un Latvijas Valsts Universitātē, kur saticis savu sievu. 1968. gadā Solovjovs pameta Latviju, lai studētu Čerņihivas Augstākajā lidotāju karaskolā.

Kopējais kosmosā pavadītais laiks — 651 diena 3 minūtes un 28 sekundes. Iziešanas kosmosā — 16 reizes, kopējais laiks 78 stundas 48 minūtes (pasaules rekords).

## Atsauces

## Ārējās saites
* ''Анатолий Яковлевич Соловьёв''
Kaja Kanepi

**Kaja Kanepi** (; dzimusi  Hāpsalu, Igaunijā) ir igauņu tenisiste. Līdz šim viņas karjeras augstākais sasniegums ir aizkļūšana līdz 2008. gada Francijas atklātā čempionāta ceturtdaļfinālam. 20. augustā 2012 viņa ierindojās līdz šim savā augstākajā vietā WTA reitingā - 15. pozīcijā. Savas karjeras laikā Kaja ir uzvarējusi tādas tenisistes kā Petiju Šnaideri, Karolīnu Vozņacku un Annu Čakvetadzi.

## Ārējās saites
*  ,
Džavāharlāls Nehru

**Džavāharlāls Nehru** (, , , ; dzimis , miris ) bija Indijas politiķis no Indijas Nacionālā kongresa partijas un Indijas pirmais premjerministrs. Būdams viens no tuvākajiem Mahātmas Gandija līdzgaitniekiem, Neru bija viena no svarīgākajām personām Indijas neatkarības kustības ceļā uz neatkarīgo Indijas valsti. Indijā bieži godāts par Panditu Nehru (*Pandit Nehru* — “Skolotājs Nehru”).

## Dzīvesgājums
Dzimis 1889. gadā ievērojamā indiešu politiķa un jurista Motilala Nehru ģimenē. Jaunības gados kļuva par Indijas Nacionālā kongresa kreisā spārna līderi. Ar Mahatmas Gandija atbalstu 1929. gadā Nehru kļuva par Indijas Nacionālā kongresa vadītāju. Ideoloģiski Nehru bija fabiāņu sociālisma piekritējs.

1947. gada 15. augustā Džavāharlāls Nehru pacēla neatkarīgās Indijas karogu Deli, deklarēja neatkarīgās Indijas rašanos un kļuva par pirmo Indijas premjerministru. Viens no Nepievienošanās kustības radītājiem un galvenajiem līderiem.

Džavāharlāla Nehru meita Indira Gandija un mazdēls Radživs Gandijs arī kļuva par Indijas premjerministriem.

## Atsauces

## Ārējās saites
Rādžīvs Gandijs

**Rādžīvs Gandijs** (; dzimis , miris ) bija Indijas politiķis no Indijas Nacionālā kongresa partijas un Indijas 9. premjerministrs (1984—1989). Neru-Gandiju ģimenes loceklis, nogalināts pašnāvnieku uzbrukumā.

## Dzīvesgājums
Dzimis 1944. gadā Bombejā Ferozes Gandija un viņa sievas Indiras ģimenē kā vecākais dēls.
Studējot Kembridžas Universitātē, Rādžīvs iepazinās un vēlāk apprecējās ar itālieti Soniju Maino. Politikā iesaistījās pēc jaunākā brāļa Sandžaja Gandija nāves 1980. gadā. Pirms iesaistīšanās politikā Rādžīvs bija aviācijas pilots nacionālajā aviokompānijā *[[Air India]]*.  

Kad 1984. gadā sikhu ekstrēmisti nogalināja Indiru Gandiju, Indijas Nacionālais kongresa līderi ievēlēja Rādžīvu par premjerministru.
1984. gadā Rādžīva Gandija vadībā Kongress uzvarēja vēlēšanās, parlamentā iegūstot 411 no 542 vietām. Rādžīva Gandija valdība samazināja valsts iejaukšanos ekonomikā un nodibināja draudzīgākas attiecības ar ASV. Valdība arī iejaucās Šrilankas konfliktā, nosūtot uz turieni miera uzturēšanas spēkus, un nonākot konfliktā ar Tamililamas atbrīvošanas tīģeru kaujiniekiem. 1987. gadā valstī izcēlās "Bofors" korupcijas skandāls, kas bija par pamatu Kongresa zaudējumam 1989. gada vēlēšanās.

Rādžīvs Gandijs palika par Kongresa vadītāju līdz 1991. gadam, kad viņu, aģitējot vēlēšanās Tamilnādas štatā, pašnāvnieku uzbrukumā nogalināja Tamililamas atbrīvošanas tīģeru kaujiniece.

## Ārējās saites
Roda Grifisa

**Roda Grifisa** (dzimusi  Ziemeļkarolīnā, ASV) ir amerikāņu aktrise. Pirmā lielā loma Rodai bija filmā "Love field" 1992. gadā, kurā viņa tēloja Žaklīnu Kenediju, ASV prezidenta Džona Kenedija atraitni.

## Ārējās saites
Nikotīnamīda adenīndinukleotīds

**Nikotīnamīda adenīndinukleotīds**, saīsinājumā **NAD<sup>+</sup>**, ir koferments, kurš ir atrodams visās dzīvās šūnās. Šis savienojums ir dinukleotīds, kas nozīmē to, ka tas sastāv no diviem nukleotīdiem, kuri ir saistīti kopā ar to fosfātu radikāļiem. Viens nukleotīds satur adenozīna gredzenu, bet otrs - nikotīnamīdu, kas arī ir slāpekļa bāze.
Kanepi

**Kanepi**  (**) ir lielciems Igaunijas dienvidaustrumos, Pelvas apriņķa Kanepi pagasta administratīvais centrs. Uz ziemeļiem no Kanepi atrodas Jeksi ezers; apdzīvotās vietas rietumu robežu iezīmē Vehandu upe, kas iztek no ezera. Austrumu robeža iet gar autoceļu E263 (Nacionālais autoceļš 2). Uz dienvidiem atrodas Erastveres ciems.

Apdzīvotā vieta pirmoreiz rakstītos avotos minēta kā *Kanapieza* 1582. gadā.

Kanepi baznīca būvēta 1806.—1810. gadā; tā ir vienīgā luterāņu baznīca Igaunijā, kuras smailē ir nevis krusts vai gailis, bet gan zvaigzne. Pirmā informācija par skolu Kanepi datēta ar 1680. gadu. Vietējo draudzes skolu 1804. gadā izveidoja Johans Filips fon Rots (1754—1818), šo gadu par dibināšanas gadu uzskata vietējā ģimnāzija.

Kanepi vecie kapi datēti ar 1773. gadu, jaunie kapi ar 1847; abi ir kultūras pieminekļi.

1869. gadā dibināta Kanepi Dziesmu un mūzikas biedrība, tajā pašā gadā tā piedalījās pirmajos igauņu dziesmu svētkos. 1887. gadā biedrība uzcēla kultūras namu. Biedrību slēdza 1940. gadā.

1925. gadā notika balsojums, vai ciemu būt jāsauc par *Kanepi* vai *Kanapää*. Tiek pieņemts, ka nosaukums Kanepi radies no kaņepes auga (igauniski *kanep*).

## Personas
Kanepi dzimis Hugo Trefners (1845—1912), pedagogs, Hugo Trefnera ģimnāzijas dibinātājs, kā vietējā pagasta ierēdņa dēls.

## Galerija

Attēls:Kanepi.JPG|Iela Kanepi
Attēls:Kanepi vallavalitsus.JPG|Kanepi rātsnams
Kanepi-Mäe kalmistu lääneosa.JPG|Vecie kapi
Attēls:Kanepi vabadussõjamonument.jpg|Brīvības cīņu piemiņas vieta Kanepi


## Atsauces

## Ārējās saites
Solovjovs

**Solovjovs** (, no *соловей* — 'lakstīgala'; sieviešu dzimtē **Solovjova** (*Соловьёва*)) ir desmitais biežākais uzvārds Krievijā (aiz Smirnovs, Ivanovs, Kuzņecovs, Sokolovs, Popovs, Ļebedevs, Kozlovs, Novikovs, Morozovs). Cilvēki ar šādu uzvārdu:
* Aleksandrs Solovjovs (1988) — Latvijas futbolists;
* Anatolijs Solovjovs (*Анатолий Соловьев*; 1949) — Krievijas kosmonauts;
* Maksims Solovjovs (*Максим Соловьёв*; 1979) — krievu hokejists;
* Vladimirs Solovjovs (*Влади́мир Соловьёв*; 1853—1900) — krievu filozofs;
* Vladimirs Solovjovs (*Влади́мир Соловьёв*; 1963) — Krievijas žurnālists.
Ronalds Arājs

**Ronalds Arājs** (dzimis  Tukumā) ir bijušais latviešu vieglatlēts, sprinteris. Viņa pamatdisciplīnas bija 100 m un 200 m sprints.

R. Arāja personiskais rekords 100 metru sprintā ir 10,18 sekundes, ko viņš sasniedza 2011. gada jūlijā Bergamo, šis rezultāts kļuva par jaunu Latvijas rekordu, par 0,1 sekundi uzlabojot Sergeja Inšakova 1997. gadā sasniegto rezultātu. 200 metru distancē viņa personiskais rekords ir 20,75 sekundes. Trenējies pie Edvīna Krūma.

2013. gadā R. Arājs pievērsās arī bobslejam un kā stūmējs gatavojās 2014. gada ziemas olimpiskajām spēlēm Sočos, taču Olimpiādē nepiedalījās.

## Biogrāfija
Dzimis un audzis Tukumā, taču deviņu gadu vecumā pārcēlies uz dzīvi Rīgā. R. Arāja tēvs, arī Ronalds Arājs, jaunības gados arī bija vieglatlēts, barjersprinteris (14,30 s), sākotnēji trenēja dēlu. Tāpat ar vieglatlētiku augstā līmenī nodarbojusies arī māte Agija Arāja (Plūmīte), kas savulaik bija viena no labākajām sprinterēm Latvijā (1982. gadā 100 m veikusi 11,8 s). Viņa brālis Henrijs skrēja sprintu un nodarbojās ar tāllēkšanu, savukārt māsa Anija nodarbojusies ar septiņcīņu un barjerskriešanu.

2004. gada Eiropas kausā viņš startēja 4×100 m stafetē, kur ar rezultātu 41,39 s izcīnīja 3. vietu. 2006. gada Pasaules čempionātā junioriem R. Arājs izcīnīja 13. vietu 100 m sprintā ar rezultātu 10,63 s, savukārt priekšsacīkstēs viņš distanci veica 10,54 s. Eiropas U-23 čempionātā 2007. gadā sportists, veikdams 100 m sprintu 10,97 s, ieņēma 31. vietu.

R. Arājs ir piedalījies 2008. gada Pekinas Olimpiskajās spēlēs, kur viņš nepārvarēja pirmo sacensību kārtu (21,22 s — 200 m sprints — 48. vieta). Arī 2009. gada Pasaules čempionātā viņš 200 m distancē nepārvarēja priekšsacīkstes, distanci viņš veica 21,38 s un ierindojās 47. vietā. 2010. gada Eiropas čempionātā R. Arājs piedalījās 100 m sprinta distancē, kur ieņēma 15. vietu (10,47 s). 2011. gada Universiādē izcīnīja 4. vietu 100 m sprintā (10,29 s).

2011. gada Pasaules čempionātā viņš nepārvarēja sacensību pirmo kārtu, ierindojās 31. vietā (lai skrietu pusfinālā pietrūka 0,1 sekundes). 2012. gada Eiropas čempionātā R. Arājs sasniedza finālu (rezultāts priekšsacīkstēs 10,28 sekundes), tomēr finālā krita un guva smagu traumu (Ahilleja cīpslas plīsums). Taču viņš ierindojās 6. vietā 100 m skrējiena kopvērtējumā, līdz ar to tā bija otrā augstākā vieta 100 m skrējienā Eiropas čempionātos Latvijas vieglatlētikas vēsturē (1974. gadā Juris Silovs bija 4. vietā). Traumas dēļ R. Arājs nepiedalījās , lai gan bija izpildījis kvalifikācijas normatīvu.

2012. gada novembrī viņš paziņoja, ka pēc 2013. gada Pasaules čempionāta vieglatlētikā pāries uz bobsleju, lai gatavotos . Tomēr 2013. gada jūnijā tika izplatīta informācija, ka R. Arājs Pasaules čempionātā nestartēs un trenēsies kā bobsleja stūmējs.

2016. gada aprīlī paziņojis par sportista karjeras beigām. 2017. gadā kļuvis par Latvijas vieglatlētikas izlases direktoru.

## Personiskie rekordi

## Lielākie sasniegumi

## Atsauces

## Ārējās saites

* LVS profils
* Olimpieši, ko saistām ar Tukuma vārdu
* Tilastopaja profils 
* Teksasas Universitātes profils
Sinta Sprudzāne

**Sinta Sprudzāne** (bijusi arī **Sinta Ozoliņa-Kovala**, dzimusi **Sinta Ozoliņa**  Rīgā) ir latviešu vieglatlēte, šķēpa metēja. S. Sprudzānes personiskais rekords ir 64,38 m, tas tika uzstādīts 2013. gada maijā. Viņai iepriekš piederējis Latvijas rekords. Karjeras lielāko daļu trenējusies pie Valentīnas Eidukas, bet kopš 2015. gada trenējas pie Ginta Palameika.

## Biogrāfija
Izglītību ieguvusi Latvijas Universitātē.

Bijusi precējusies ar šķēpa metēju Aināru Kovalu, laulībā dzimis dēls. 2016. gadā apprecējusies vēlreiz.

## Karjera
2005. gada Pasaules jaunatnes čempionātā viņa izcīnīja 25. vietu ar 39,34 m tālu metienu. 2006. gada Pasaules junioru čempionātā S. Ozoliņa ar 56,38 m tālu metienu izcīnīja 6. vietu, 2006. gada Eiropas kausa sacensībās viņa ar 53,23 m tālu metienu ierindojās 5. vietā. 2007. gadā sportiste izcīnīja sudraba medaļu Eiropas ziemas kausā (55,03 m), kā arī Eiropas junioru čempionātā Hengelo (57,01 m).

2008. gada Pekinas Olimpiskajās spēlēs S. Ozoliņa kvalifikācijā sasniedza savu un tobrīdējo Latvijas rekordu — 60,13 m. Viņa kļuva par pirmo latvieti, kas jaunās konstrukcijas šķēpu raidījusi tālāk par 60 metriem. Sacensību finālā viņa ar 58,38 m tālu metienu ierindojās 11. vietā. 2008. gada Eiropas kausā S. Ozoliņa izcīnīja sudraba medaļu ar 55,54 m tālu metienu.

2009. gada Eiropas U-23 čempionātā S. Sprudzāne izcīnīja 9. vietu (52,20 m; kvalifikācijā — 54,94 m). 2010. gada Eiropas čempionātā sportiste nekvalificējās finālsacensībām, kvalifikācijā ar 56,11 m tālu metienu paliekot 13. vietā (pirmā vieta, kas nekvalificējās finālam).

2011. gada Pasaules čempionātā viņa startēja neveiksmīgi, ar 58,15 m tālu metienu ierindojoties 18. vietā. 2012. gada Eiropas čempionātā viņa izcīnīja 6. vietu ar rezultātu 59,34 m.  viņa kvalifikācijā ar 58,86 m tālu metienu ierindojās 20. vietā, tādējādi nekvalificējoties finālam.

2015. gada Pasaules čempionātā Pekinā izcīnīja 7. vietu ar rezultātu 62,20 m (kvalifikācijā 62,81, kas bija viņas sezonas labākais rezultāts).

 viņa kvalifikācijā ar 60,92 m tālu metienu ierindojās 14. vietā, tādējādi nekvalificējoties finālam.

## Personiskie rekordi

## Sasniegumi

## Sezonu labākie rezultāti

## Atsauces

## Ārējās saites

* LVS profils
* LOV profils
Nikolass Masū

**Nikolass Alehandro Masū Frjeds** (*Nicolás Alejandro Massú Fried*, dzimis 1979. gada 10. oktobrī, Vinja del Marā, Čīlē) ir čīliešu tenisists.

Nikolasa karjeras augstākais sasniegums ir 2004. gada Olimpiskajās spēlēs izcīnītās zelta medaļas gan vienspēļu, gan dubultspēļu turnīros. Dubultspēļu turnīrā viņa partneris bija čīlietis Fernando Gonsaless.

## Karjeras statistika
### ATP Masters fināli
#### Zaudējumi

## Ārējās saites
Bro Grīrs

**Bro Grīrs** (, dzimis 1976. gada 19. oktobrī Hjūstonā, ASV) ir amerikāņu vieglatlēts - šķēpmetējs. 2007. gada 21. jūnijā viņš aizmeta 91,29 metrus, kas ir viņa personīgais un vienlaicīgi arī ASV rekords. 2007. gada Pasaules čempionātā viņš izcīnīja bronzas medaļu.

## Sasniegumi

## Ārējās saites
Blanka Vlašiča

**Blanka Vlašiča** (; dzimusi  Splitā, Dienvidslāvijā) ir Horvātijas bijusī vieglatlēte, startēja augstlēkšanas sacensībās.

B. Vlašičas personīgais rekords ir 2,08 metri, kas tika uzstādīts 2009. gadā Zagrebā un ir trešais visu laiku augstākais rezultāts šajā disciplīnā. Viņa ir 2007. gada un 2009. gada pasaules čempione. 2006. gada Eiropas čempionātā B. Vlašiča ar 2,01 metru augstu lēcienu palika tikai ceturtajā vietā, tādējādi kļūstot par pirmo sievieti, kas, uzlecot augstāk par diviem metriem, nav izcīnījusi medaļu sacensībās (par čempioni kļuva Tia Elebo, bronzas medaļu izcīnīja Kajsa Bergkvista, kas arī pārvarēja 2,01 metru, bet ar mazāku mēģinājumu skaitu). 2010. gada Eiropas čempionātā Barselonā kļuva par Eiropas čempioni. Piedalījusies četrās olimpiskajās spēlēs (, , , ). 2008. gadā Pekinā izcīnīja sudraba medaļu, bet 2016. gadā Riodežaneiro — bronzu. Pasaules čempionātā telpās izcīnījusi divas zelta medaļas (2008, 2010), vienu sudrabu (2006) un vienu bronzu (2004).

2017. gada jūlijā Vlašiča paziņoja par nepiedalīšanos 2017. gada Pasaules čempionātā Londonā pēdu sāpju dēļ. Viņa plānoja sagatavoties startam  Tokijā. Tomēr 2021. gada 19. februārī paziņoja par karjeras beigām.

B. Vlašičas treneris bija viņas tēvs, bijušais vieglatlēts Joško Vlašičs. Viņas brālis Nikola Vlašičs ir profesionāls futbolists, Horvātijas izlases spēlētājs.

## Personiskie rekordi

## Sasniegumi

## Atsauces

## Ārējās saites
1800. gads

__NOTOC__
**1800. gads** (**[[Romiešu cipari|MDCCC]]**) bija parastais gads, kas pēc Gregora kalendāra sākās trešdienā.

## Notikumi
Turpinājās Napoleona kari.

### Februāris
* 11. februāris — Viljams Heršels atklāja infrasarkano starojumu.
* 13. februāris — izveidota Francijas banka.

### Marts
* 14. marts — par pāvestu kļuva Pijs VII.
* 20. marts — Alesandro Volta publicēja pētījumu, kurā apraksta Voltas stabu - pirmo elektrisko bateriju.
* 26. marts — britu kuģa *Reliance* kapteinis Henrijs Voterhauss atklāja Antipodu salas.

### Aprīlis
* 2. aprīlis — Vīnē notiek Bēthovena 1. simfonijas pirmatskaņojums
* 24. aprīlis — izveidota ASV Kongresa bibliotēka.

### Maijs
* 15. maijs — Napoleons Bonaparts šķērso Alpus un ieiet Itālijā.

### Augusts
* 1. augusts — Lielbritānijas Karaliste un Īrijas Karaliste tika apvienota Lielbritānijas un Īrijas Apvienotajā Karalistē.

### Novembris
* 1. novembris — tiek pabeigta Baltā nama celtniecība

### Decembris
* 24. decembris — Napoleona Bonaparta slepkavības mēģinājums Parīzē.
* 25. decembris — Ziemasvētku diena pirmo reizi kļuva par valsts svētkiem starptautiskā mērogā.

## Dzimuši
* 7. janvāris — Milards Filmors (*Millard Fillmore*), 13. ASV prezidents (miris 1874. gadā)
* 12. februāris — Džons Edvards Grejs (*John Edward Gray*), britu zoologs (miris 1875. gadā)
* 15. aprīlis — Džeimss Ross (*James Clark Ross*), britu jūrnieks un polārpētnieks (miris 1862. gadā)
* 9. maijs — Džons Brauns (*John Brown*), amerikāņu abolicionists (miris 1859. gadā)
* 19. jūlijs — Huans Hosē Floress (*Juan José Flores*), Ekvadoras prezidents (miris 1864. gadā)
* 31. jūlijs — Frīdrihs Vēlers (*Friedrich Wöhler*), vācu ķīmiķis (miris 1882. gadā)
* 26. oktobris — Helmuts fon Moltke (*Helmuth von Moltke*), vācu ģenerālfeldmaršals (miris 1891. gadā)
* 3. decembris — France Prešerens (*France Prešeren*), slovēņu dzejnieks (miris 1849. gadā)

## Miruši
* 18. maijs — Aleksandrs Suvorovs (*Алекса́ндр Васи́льевич Суво́ров*), krievu karavadonis (dzimis 1729. gadā)
* 26. septembris — Salavats Julajevs (*Салауат Юлаев*), baškīru nacionālais varonis (dzimis 1754. gadā)

## Notikumi Latvijā

* 22. februāris — Vecsaulē miris mācītājs Johans Heinrihs Kants, Imanuela Kanta brālis
* 10. augusts — Tukumā dzimis vācu astronoms Oto Augusts Rozenbergers
* 29. septembris — Līves muižā dzimis Baltijas guberņu un Rīgas ģenerālgubernators Vilhelms fon Līvens
* tika pabeigta Ulbrokas muižas kungu nama celtniecība
* uzceltas Brigu, Dubnas, Sventes un Zosnas baznīcas
* Latvijas iedzīvotāju skaits sasniedz 720 000
Inna Žolneroviča

**Inna Žolneroviča** (agrāk **Poluškina**, dzimusi ) ir Latvijas vieglatlēte — vidējo distanču skrējēja. 2003. gadā notikušajā Eiropas čempionātā junioriem viņa uzvarēja 3000 metru distancē, bet izcīnīja sudraba medaļu 5000 metru skrējienā. Viņa ir arī 2003. gada Latvijas čempione 3000 un 5000 metru distancēs. Viņa piedalījās 2008. gada vasaras olimpiskajās spēlēs 3000 metru šķēršļu skrējienā.

## Personīgie rekordi
* 1500 m — 4:10,85 (2003)
* 3000 m — 8:50,69 (2003)
* 5000 m — 15:22,43 (2003)
* 10 000 m — 33:22,7 (2003)
* 2000 m/šķ — 6:19,8 (2003)
* 3000 m/šķ — 9:51,56 (2008)

## Sasniegumi

## Ārējās saites

* LVS profils
* Pekina 2008 profils
1367. gads

__NOTOC__
**1367** bija parastais gads, kas sākās piektdienā.

## Dzimuši
* 6. janvāris - Ričards II Plantagenets, (*Richard II of England*) Anglijas karalis (miris 1400.)
* 3. aprīlis - Henrijs IV Lankasters (*Henry IV of England*), Anglijas karalis (miris 1413.)
Oksidatīvā fosforilēšana

**Oksidatīvā fosforilēšana**, saīsinājumā **OXPHOS**, ir vielmaiņas reakcija, kurā tiek atbrīvota uzturvielu oksidēšanās enerģija, lai izveidotu adenozīntrifosfātu (ATF). Lai gan daudzas dzīvības formas uz Zemes lieto dažādas uzturvielas, gandrīz visās notiek oksidatīvā fosforilēšana, jo tām ir nepieciešams ražot ATF, molekulas, kuras piegādā enerģiju, lai organismā spētu norisināties vielmaiņas process.

## Atsauces un piezīmes
Marija Šarapova

**Marija Šarapova** (, izrunā: ; dzimusi  Njagaņā, Krievijas PFSR, PSRS) ir bijusī Krievijas Federācijas tenisiste, kura kopš 1994. gada dzīvo ASV, sagalabājot Krievijas pilsonību. 
Viņa pelņa no reklāmas līgumiem, fotografējas žurnāliem, piedalās modes izstādēs kā modele.

Karjeras laikā uzvarēja 36 WTA vienspēļu turnīros un 5 *[[Grand Slam (teniss)|Grand Slam]]* vienspēļu turnīros, bija WTA ranga līdere, atkārtoti cieta no sporta traumām un vairākas reizes pārtrauca piedalīšanos turnīros.

## Sportistes karjera
Profesionāles karjeru M. Šarapova uzsāka 2001. gadā, 17 gadu vecumā uzvarēja 2004. gada Vimbldonas čempionātā. 2005. gada 22. augustā kļuva par WTA ranga līderi, vēlāk piecas reizes izvirzījās reitinga vadībā, uzvarot 2006. gada ASV atklātajā čempionātā, 2008. gada Austrālijas atklātajā čempionātā, kā arī 2012. un 2014. gada Francijas atklātajā čempionātā. 2012. gada Londonas olimpisko spēļu tenisa turnīrā ieguva sudraba medaļu, 2012. gada 8. jūlijā pēdējo reizi bija WTA ranga līdere.
 
2016. gada martā kļuva zināms, ka *Australian Open* laikā M. Šarapova pieķerta meldonija (mildronāta), lietošanā un Starptautiskā Tenisa federācija sportisti diskvalificēja uz diviem gadiem. 2017. gada aprīlī M. Šarapova atgriezās sacensību apritē, bet 2020. gada martā viņa paziņoja par profesionālā tenisa karjeras neigām.

## Karjeras statistika

### Vietas Grand Slam turnīros

|}

## Atsauces

## Ārējās saites
Freemasons

***Freemasons*** ir deju mūzikas, hausmūzikas un elektroniskās mūzikas producentu apvienība no Braitonas, Apvienotajā Karalistē. Apvienībā ietilpst dīdžejs, producents, komponists Rasels Smols (kurš ir viens no diviem apvienības *Phats & Small* dalībniekiem) un Džeimss Viltšīrs.

## Diskogrāfija
### Albumi
* 2007. — *Shakedown* (izdots )
* 2007. — *Unmixed* (izdots )

### Singli

## Remiksi

## Producenta karjera
* 2007 "The One" — Kylie Minogue (Freemasons, R. Stannards)
* 2008 "I Decided, Pt. 2" — Solange (Freemasons, The Neptunes)
* 2008 "Heartbreak (Make Me A Dancer)" — Sophie Ellis-Bextor (Freemasons, R. Stannards)

## Piezīmes un atsauces

## Ārējās saites
* ''Freemasons'' oficiālais myspace.com profils 
* ''Freemasons'' profils Discogs.com 
* Intervija musicOMH
O (nozīmju atdalīšana)

**[[O]]** ir latīņu alfabēta piecpadsmitais burts:

**O** var arī būt:

* O — skābekļa (ķīmiskā elementa) apzīmējums/

## Skatīt arī
* О — kirilicas burts;
* Ο — grieķu burts.
Ozoliņa

**Ozoliņa** (vīriešu dzimtē Ozoliņš) ir izplatīts latviešu cilmes uzvārds, ceturtais izplatītākais sieviešu uzvārds Latvijā. Radies no vārda „ozols” pamazināmās formas. Cilvēki ar šo uzvārdu:

* Aīda Ozoliņa (1957) — aktrise;
* Aija Ozoliņa (1932) — grafiķe;
* Anita Ozoliņa (1929) — mediķe;
* Baiba Ozoliņa — dziedātāja un dziesmu autore;
* Benita Ozoliņa (1903—1984) — aktrise;
* Biruta Ozoliņa (1958) — mūziķe;
* Diāna Ozoliņa (1989) — basketboliste;
* Elvīra Ozoliņa (1939) — vieglatlēte;
* Emīlija Ozoliņa (1895—1975) — botāniķe, pedagoģe;
* Ieva Ozoliņa (1974) — režisore;
* Lilita Ozoliņa (1947—2023) — aktrise;
* Maija Arvena Ozoliņa jeb *Maya Arwen* (1988) — aktrise;
* Marija Ozoliņa (1938—1972) — keramiķe;
* Ruta Ozoliņa (1930—2015) — bioloģe;
* Sanija Ozoliņa (2003) — kamaniņu braucēja.
* Sinta Ozoliņa (1988) — vieglatlēte;
* Žaneta Ozoliņa (1957) — politoloģe un pasniedzēja.

## Skatīt arī
* Ozoļina

## Atsauces
Bolts

**Bolts** (arī **Balts**, **Baltais ezers**, **Boltazars**, ) ir dzidrūdens ezers Krāslavas novada Krāslavas pagastā. Izvietojies pagasta ziemeļdaļā pie autoceļa P61. Krasti stāvi, lēzeni, dibens — smilšains, akmenains. Ieplūst divi grāvji, iztek Soļankas strauts uz Skaistu. Mīt karpa, plaudis, rauda, asaris, līdaka, karūsa, līnis. Ir peldvietas. Ziemeļu krastā Miglānu ciems, rietumu — Liučāni.

## Atsauces
Heksadecimālā skaitīšanas sistēma

**Heksadecimālā skaitīšanas sistēma** jeb **sešpadsmitnieku skaitīšanas sistēma** ir pozicionāla skaitļu pieraksta sistēma ar bāzi 16. Pirmie 10 cipari ir tie paši, kas decimālajā sistēmā, pārējie 6 ir pirmie 6 latīņu alfabēta burti (abcdef). Heksadecimālos skaitļus plaši lieto mūsdienu datoros, jo viens heksadecimālais cipars atbilst tieši 4 bitiem. Šie skaitļi ir salasāmāki par neapstrādātiem binārajiem skaitļiem. (Lai arī 8 biti binārajā sistēmā vienmēr ir 8 cipari, tie ir samērā nesalasāmi, jo skaitlis sanāk garš (un aizņem daudz vietas); decimālajā sistēmā 8 bitu skaitlis var būt 1-3 ciparus garš; heksadecimālais skaitlis ir 2 ciparus garš un 8 biti izsmeļ visas šo 2 ciparu iespējamās kombinācijas). 

C, C++ un Java programmēšanas valodās heksadecimālos skaitļus identificē (lai nesajauktu ar decimālajiem) pirms skaitļa liekot 0x. Piemēram: 0x1FA.

Heksadecimālos skaitļus par decimālajiem var pārveidot:

0x ijkl --> i*163 + j*162 + k*161 + l*160. Sākumā heksadecimālos ciparus pārveido par decimālajiem. 0-9 ir tādi paši, a-f attiecīgi pārvēršas par 10-15. Ar konkrētu skaitli tas būtu:

0x 7a38 --> 7*163 + 10*162 + 3*161 + 8*160 = 
7*4096 + 10*256 + 3*16 + 8*1 = 28672 + 2560 + 48 + 8 = 31288

Daudzi kalkulatori var pārveidot skaitļus no heksadecimālās sistēmas uz decimālo un atpakaļ. Šāda iespēja ir arī Windows operētājsistēmās iebūvētajiem kalkulatoriem.

## Atsauces
Speedway Grand Prix

***Speedway Grand Prix*** ir spīdveja sacīkšu sērija, kuras noslēgumā braucējs, kas sezonas laikā nopelnījis visvairāk punktu, kļūst par pasaules čempionu spīdvejā. Sērija aizsākās 1995. gadā, aizstājot iepriekšējo formātu, kurā fināls notika tikai vienā posmā. Pirmais uzvarētājs bija Hanss Nīlsens no Dānijas.

Katrā posmā piedalās 16 braucēji, no kuriem 15 piedalās visā sezonā, bet 1 pārstāv valsti, kurā notiek sacīkstes. Ir arī vairāki rezervisti, kuri arī ir no sacīkstes rīkotājvalsts. Katrā sacīkstē notiek 20 posmi, kuru gaitā visi braucēji sacenšas savā starpā. Astoņi braucēji, kuri pēc šiem posmiem nopelnījuši visvairāk punktus, cīnās pusfinālā un finālā. Fināla punktu skaits skaitās dubultā: ierastās 3-2-1-0 punktu sistēmas vietā lieto 6-4-2-0 punktu sistēmu. Vienas sacīkstes laikā var nopelnīt līdz pat 24 punktiem (piecas uzvaras posmos, uzvara pusfinālā un uzvara finālā). Šis formāts arī nozīmē, ka sacīkstes uzvarētājs var arī nesavākt visvairāk punktu sacīkstē.

Sacīkšu sērijas posmi notiek arī Latvijā, Biķernieku spīdveja stadionā, Rīgā.

## Skatīt arī
* Latvijas Grand Prix

## Atsauces

## Ārējās saites

*
Paracetamols

**Paracetamols** () jeb **acetaminofēns** ir plaši izmantots pretsāpju līdzeklis, kā arī pretdrudža līdzeklis. Tas tiek iegūts no akmeņogļu darvas, tas ir aktīvs fenacetīna metabolīts, bet, pretēji fenacetīnam, paracetamols nav kancerogēns.

## Lietošana
Paracetamols tiek lietots galvassāpju un citu vieglāku sāpju novēršanai, kā arī ir galvenā dažādu saliktu pretgripas un pretsaaukstēšanās līdzekļu sastāvdaļa. Kombinācijā ar opioīdu analgētiskiem līdzekļiem, piemēram, kodeīnu, tas tiek lietots izteiktāku sāpju ārstēšanai, tādu kā pēcoperāciju sāpes un vēža pacientu paliatīvajā aprūpē. Paracetamola pretsāpju darbība sākas aptuveni 11 minūšu laikā pēc iekšķīgas lietošanas, tā pusizvades periods ir 1—4 stundas.

Paracetamola ieteicamā reizes deva pieaugušiem cilvēkiem ir 1000 mg līdz 4 reizēm dienā (maksimālā diennakts deva 4000 mg). Maksimālais ārstēšanas ilgums ir 5—7 dienas. Lai izvairītos no blaknēm, ieteicams lietot iespējami mazu devu un neilgi. Pārdozēšana un retos gadījumos individuāla nepanesamība var izraisīt akūtu aknu mazspēju. Pārdozēšanas risku paaugstina vienlaicīga paracetamola un alkoholisko dzērienu lietošana. Saindējoties ar paracetamolu, kā pretlīdzeklis tiek lietots acetilcisteīns.

## Vēsture
Paracetamola plaša lietošana medicīnā sākās 20. gadsimta vidū pēc tam, kad ķīmiķi pierādīja, ka tas ir tolaik populāro analgētiķu un antipirētiķu fenacetīna un acetanilīda aktīvais metabolīts.
Vispirms 1950. gadā ASV zāļu tirgū tas parādījās kombinācijā ar aspirīnu un kofeīnu ar nosaukumu *Triagesic*, bet 1953. gadā kā atsevišķs medikaments ar nosaukumu *Panadol*, bet 1955. gadā ar nosaukumu *Tylenol Elixir* bērniem sīrupa formā. 1954. gadā tas kļuva par bezrecepšu medikamentu. 1980. gados paracetamola pārdošanas apjomi daudzās valstīs pārsniedza aspirīna pārdošanas apjomus.

## Atsauces un piezīmes
Nikijs Pēdersens

**Nikijs Pēdersens** (; dzimis , Odensē, Dānijā) ir dāņu spīdveja braucējs. Viņš bija Spīdveja Pasaules čempions 2003., 2007. un 2008. gadā un daudzkārtējs *[[Speedway Grand Prix]]* posmu uzvarētājs.

## Atsauces

## Ārējās saites
Ornāts

thumb|200px|Katoļu priestera ornāts (XVII gs.)
thumb|200px|Sv. Stefana bruņinieku ordeņa rituālais ornāts (XVIII gs.)
**Ornāts** ir virsapģērbs. 1. Romas Katoļu baznīcas garīdznieku, izņemot diakonus, tērps, ko lieto celebrējot Svēto Misi, kā arī veicot liturģiskas funkcijas, kas saistītas ar Svēto Misi, un piedaloties dievmaizes svētku procesijā (kur to velk virs albas un stolas). 2. Svinīgs, tikai ceremonijās (iesvētīšana, kronēšana) valkājams tērps augstākajā bruņniecībā.

Lai uzsvērtu tā valkāšanas nozīmīgumu, tērps lielāko tiesu gatavots no pirmšķirīgiem audumiem: zīda, samta vai brokāta auduma. Priesteru ornāta auduma krāsa atkarīga no tā, kādā liturģijā jāpiedalās un kādu rangu priesteris ieņem Baznīcas hierarhijā.

## Ārējās saites
*
Džozefs Prīstlijs

thumb|250px|Džozefs Prīstlijs
**Džozefs Prīstlijs** (, dzimis , miris ) bija 18. gadsimta britu teologs, garīdznieks, pedagogs, dabas filozofs un politiskais filozofs, kurš publicēja vairāk nekā 150 darbus. Viņam parasti tiek piedēvēta skābekļa atklāšana, nošķirot to nost no citām gāzēm, lai gan Kārlis Vilhelms Šēle (*Carl Wilhelm Scheele*) un Antuāns Lavuazjē (*Antoine Lavoisier*) arī pretendē uz šī pirmatklājēja titulu.

## Atsauces

## Ārējās saites
1801. gads

**1801. gads** (**[[Romiešu cipari|MDCCCI]]**) bija parastais gads, kas sākās otrdienā.

## Notikumi
Turpinājās Napoleona kari.
### Janvāris
* 1. janvāris:
** tika dibināta Lielbritānijas un Īrijas Apvienotā Karaliste. 
** itāļu astronoms Džuzepe Pjaci atklāj pirmo asteroīdu - Cerēru.
* 21. janvāris — Džons Māršals tika iecelts par ASV Augstākās tiesas tiesnesi.

### Februāris
* 4. februāris — Viljams Pits Jaunākais atkāpjas no Lielbritānijas premjerministra amata.
* 16. februāris — Gruzija tiek pievienota Krievijas Impērijai.

### Marts
* 11. marts — tika nogalināts Krievijas impērijas ķeizars Pāvils I.

### Nezināms datums
* Krievijas Impērija iekaroja Tbilisi.

## Notikumi Latvijā
* 1801. gada janvāris — trimdā izdzītais Francijas karalis Luijs XVIII pamet Jelgavu.
* 1801. — Krievijas cars Pāvils I ar pavēli piešķīra Jelgavas Academia Petrina universitātes statusu. Tajā pat gadā (pēc 109 dienām) jaunais cars Aleksandrs I atceļ šo pavēli, un pārveido Academia Petrina par Kurzemes guberņas ģimnāziju.
* 1801. — pirmo reizi tiek izpētīts Ķemeru minerālūdens ķīmiskais sastāvs.
* 1801. — ar Kurzemes ķoniņiem tiek noslēgts jauns līgums, kas paredz mantošanas tiesības tikai vecākajam dēlam.
* 1801. — Rīgā tiek atcelta noziegumu izmeklēšanas prakse, lietojot spīdzināšanu. Rīgas Smilšu kalnos tiek nojauktas publiskās karātavas.

## Dzimuši

* 19. septembris — Gustavs Fehners (*Gustav Fechner*), vācu psihologs, viens no psiholoģijas pamatlicējiem (miris 1887.)
* 21. septembris — Boriss Jakobi, fiziķis un elektrotehniķis, pirmā rakstošā telegrāfa aparāta izgudrotājs
* 22. novembris — Vladimirs Dāls, krievu rakstnieks, ārsts un valodnieks, krievu valodas skaidrojošās vārdnīcas autors
* 7. decembris — Johans Nestrojs (*Johann Nestroy*), austriešu dramaturgs (miris 1862.)

## Miruši
* 2. janvāris — Johans Lafaters (*Johann Kaspar Lavater*), Šveices dzejnieks un fiziognoms (dzimis 1741.) 
* 11. marts (v.s., pēc j.s. 23. martā) — Pāvils I, Krievijas cars (dzimis 1754.)
* 25. marts — Novāliss (*Novalis*), vācu rakstnieks un filozofs (dzimis 1772.)
* 9. novembris — Kārlis Štāmics (*Carl Stamitz*), vācu komponists (dzimis 1745.)
Rišti Rečbers

**Rišti Rečbers** (, dzimis , Korkuteli, Turcijā) ir bijušais Turcijas futbolists.

2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

## Sasniegumi
**Fenerbahçe**

* Turcijas Superlīga: 1995–96, 2000–01, 2004–05, 2006–07

**Beşiktaş**

* Turcijas Superlīga: 2008–09
* Turcijas kauss: 2008–09, 2010–11

**Individuālie sasniegumi**

* FIFA 100

## Ārējās saites
1830. gads

__NOTOC__
**1830** (**[[Romiešu cipari|MDCCCXXX]]**) bija parastais gads, kas sākās piektdienā.

## Notikumi

### Maijs
* 13. maijs — Ekvadora ieguva neatkarību no Lielkolumbijas.
* 18. maijs — angļu inženieris Edvins Badlings noslēdza vienošanos ar uzņēmēju Džonu Ferabiju par zāles pļaujmašīnas konstruēšanu ar mērķi pēc tam sākt ražošanu.

### Jūnijs
* 26. jūnijs — pēc Džorda IV nāves par Apvienotās Karalistes karali kļuva Viljams IV.

### Jūlijs
* 5. jūlijs — Francija iebruka Alžīrijā
* 11. jūlijs — pieņemts pašreizējais Urugvajas karogs.

### Augusts
* 25. augusts – sākās Beļģijas revolūcija

### Novembris
* 29. novembris — Polijā (Varšavā) sākās bruņota sacelšanās pret Krievijas Impērijas varu.

### Nezināms datums
* Notika pirmā oficiālā skvoša spēle.

## Dzimuši
* 3. februāris — Roberts Gaskoins-Sesils (*Robert Gascoyne-Cecil*), britu politiķis (miris 1903. gadā)
* 9. februāris — Abdulazizs, Osmaņu impērijas sultāns (miris 1876. gadā)
* 15. marts — Pauls Heize (*Paul Heyse*), vācu rakstnieks (miris 1914. gadā)
* 9. aprīlis — Edvards Maibridžs (*Eadweard Muybridge*), angļu fotogrāfs (miris 1904. gadā)
* 24. aprīlis — Jānis Bētiņš, latviešu mūziķis (miris 1912. gadā)
* 18. augusts — Francis Jozefs I (*Franz Joseph I.*), Austrijas imperators (miris 1916. gadā)
* 19. augusts — Lotārs Meiers (*Lothar Meyer*), vācu ķīmiķis (miris 1895. gadā)
* 8. septembris — Frederiks Mistrāls (*Frederic Mistral*), provansiešu rakstnieks (miris 1914. gadā)
* 13. septembris — Marija fon Ebnere-Ešenbaha (*Marie von Ebner-Eschenbach*), austriešu rakstniece (mirusi 1916. gadā)
* 10. oktobris — Izabella II, Spānijas karaliene (mirusi 1904. gadā)
* 10. decembris — Emilija Dikinsone (*Emily Elizabeth Dickinson*), ASV dzejniece (mirusi 1886. gadā)
* 31. decembris — Ismaīls pašā (إسماعيل باشا), Ēģiptes valdnieks (miris 1895. gadā)

## Miruši
* 16. maijs — Žozefs Furjē (*Joseph Fourier*), franču matemātiķis un fiziķis (dzimis 1768. gadā)
* 26. jūnijs — Džordžs IV (*George IV*), Apvienotās Karalistes karalis (dzimis 1762. gadā)
* 18. novembris — Adams Veishaupts (*Adam Weishaupt*), vācu filozofs (dzimis 1748. gadā)
* 30. novembris — Pijs VIII (*Pius VIII*), Romas pāvests (dzimis 1761. gadā)
* 17. decembris — Simons Bolivars (*Simón Bolívar*), Dienvidamerikas brīvības cīnītājs (dzimis 1783. gadā)
1850. gads

**1850**. () bija parastais gads, kas sākās otrdienā.

## Notikumi
### Aprīlis
* 4. aprīlis — Losandželosa iegūst pilsētas tiesības.
* 15. aprīlis — Sanfrancisko iegūst pilsētas tiesības.

### Maijs
* 5. maijs — Briselē izveidota Beļģijas Nacionālā banka.

### Septembris
* 9. septembris — Kalifornija kļūst par 31. ASV štatu.

### Novembris
* 16. novembris — Triestā notika Džuzepes Verdi operas "Stifelio" pirmizrāde.

## Dzimuši
* 6. janvāris — Eduards Bernšteins (*Eduard Bernstein*), vācu politiķis (miris 1932.) 
* 15. janvāris:
**Mihajs Eminesku (*Mihai Eminescu*), rumāņu dzejnieks (miris 1889.) 
**Sofija Kovaļevska (*Софья Васильевна Ковалевская*), krievu matemātiķe (mirusi 1891.) 
* 19. janvāris — Ernests Vīgners, latviešu diriģents, komponists (miris 1933.)
* 24. janvāris — Hermanis Ebinghauss (*Hermann Ebbinghaus*), vācu psihologs (miris 1909.) 
* 6. februāris — Auseklis, latviešu dzejnieks, pedagogs, publicists (miris 1879.) 
* 26. februāris — Hermanis Ebinghauss (*Hermann Ebbinghaus*), vācu psihologs (miris 1909.)
* 7. marts — Tomāšs Gariks Masariks (*Tomáš Garrigue Masaryk*), Čehoslovākijas prezidents (miris 1937.)
* 24. jūnijs — Herberts Kičeners (*Herberts Kičeners*), britu feldmaršals (miris 1916.)
* 5. augusts — Gijs de Mopasāns (*Guy de Maupassant*), franču rakstnieks (miris 1893.)
* 4. septembris — Luidži Kadorna (*Luigi Cadorna*), itāļu karavīrs (miris 1928.)
* 13. novembris — Roberts Luiss Stīvensons (* Robert Louis Stevenson*), skotu rakstnieks (miris 1894.)

## Miruši

* 27. marts — Vilhelms Bērs (*Wilhelm Beer*), vācu astronoms (dzimis 1797.)
* 31. marts — Džons Kelhūns (*John C. Calhoun*), ASV politiķis (dzimis 1782.) 
* 23. aprīlis — Viljams Vērdsverts (*William Wordsworth*), angļu dzejnieks (dzimis 1770.) 
* 9. maijs — Garlībs Merķelis (*Garlieb Helwig Merkel*), vācu luterāņu mācītājs, rakstnieks (dzimis 1769.) 
* 2. jūlijs — Roberts Pīls (*Robert Peel*), britu politiķis (dzimis 1788.)
* 18. augusts — Onorē de Balzaks (*Honoré de Balzac*), franču rakstnieks (dzimis 1799.)
* 10. decembris — Juzefs Bems (*Józef Zachariasz Bem*), poļu politiķis un militārais darbinieks (dzimis 1794.) 
* 28. decembris — Heinrihs Kristians Šumahers (*Heinrich Christian Schumacher*), vācu astronoms (dzimis 1780.)
Helmanis

**Helmanis** (; sieviešu dzimtē **Helmane**) ir vācu cilmes uzvārds. Cilvēki ar šo uzvārdu:

* Arnolds Helmanis (dzimis 1992) — latviešu basketbolists;
* Egils Helmanis (dzimis 1971) — latviešu politiķis;
* Hugo Helmanis (1895—1941) — latviešu virsnieks;
* Kristaps Helmanis (1848—1892) — latviešu mikrobiologs;
* Krišs Helmanis (dzimis 2002) — latviešu basketbolists;
* Uvis Helmanis (dzimis 1972) — latviešu basketbolists un treneris.
Rafaels Nadals

**Rafaels Nadals Parera** (; dzimis  Manakorā, Spānijā) ir spāņu tenisists, bijis ATP pasaules ranga līderis. R. Nadals ir 22 reizes uzvarējis *[[Grand Slam (teniss)|Grand Slam]]* vienspēļu turnīros, tostarp 14 uzvaras izcīnītas Francijas atklātajā čempionātā, kas ir visvairāk reizes, cik kāds ir spējis uzvarēt vienā *Grand Slam* turnīrā. Četri tituli iegūti ASV atklātajā čempionātā, divi — Vimbldonā un divi Austrālijas atklātajā čempionātā. R. Nadals un Matss Vilanders ir vienīgie tenisisti, kam izdevies uzvarēt vismaz divus *Grand Slam* uz trim dažādiem segumiem: māla, zāles un cietā seguma.

R. Nadals tiek uzskatīts par, iespējams, visu laiku labāko tenisistu uz māla seguma, tamdēļ viņš tiek saukts par "Māla karali".  viņš pirmo reizi kļuva par pasaules "pirmo raketi", apsteidzot ilgstoši pirmajā vietā bijušo R. Federeru. Dienu iepriekš viņš arī kļuva par 2008. gada Pekinas Olimpisko spēļu čempionu vienspēlēs, finālā ar 6-3, 7-62, 6-3, pārspējot Fernando Gonsalesu no Čīles.  izdotajā rangā R. Federers viņu atkal atbīdīja uz otro vietu, bet 2010. gada 7. jūnijā, piekto reizi uzvarot Francijas atklātajā čempionātā *Roland Garros* laukumos, R. Nadals līderpozīciju atkal atguva. Viņa labākais sasniegums ATP dubultspēļu rangā ir sasniegtā 26. vieta ().

R. Nadalu trenē viņa tēvocis Toni Nadals. Cits viņa tēvocis ir Migels Anhels Nadals bijušais futbolists, spēlējis *[[FC Barcelona]]* un Spānijas izlasē.

## Karjeras statistika

### Vietas ''Grand Slam'' turnīros

|}

### ''Grand Slam'' fināli

#### Uzvaras

#### Zaudējumi

## Atsauces

## Ārējās saites

*
Nadals

**Nadals** var būt:

* Migels Anhels Nadals (*Miguel Ángel Nadal *; 1966) — spāņu futbolists;
* Rafaels Nadals (*Rafael Nadal*; 1986) — spāņu tenists.
Nikolajs Davidenko

**Nikolajs Vladimirovičs Davidenko** (, dzimis 1981. gada 2. jūnijā, Siverskodoneckā, Ukrainā) ir bijušais Krievijas tenisists. Savas karjeras laikā četreiz ir sasniedzis Grand Slam turnīru pusfinālus, kā arī uzvarējis trīs ATP Masters Series turnīros.

## Karjeras statistika
### ATP Masters fināli
#### Uzvaras

## Ārējās saites
Turku revolucionāri

**Turku revolucionāri** () bija Turcijas nacionālās kustības patrioti, kas cīnījās pret Osmaņu impērijas sadalīšanu pēc Mudrosas pamiera noslēgšanas Pirmā pasaules kara sabiedroto starpā. Viņi arī bija pret Sevras līgumu (1920), kas pēc kara bija parakstīts arī no Osmaņu impērijas puses un paredzēja Anatolijas sadalīšanu.

Pēc Turcijas nacionālās kustības izveidošanas un uzvaras Turcijas neatkarības karā, turku revolucionāri  likvidēja osmaņu sultanātu un  pasludināja Turcijas republiku.

Revolucionāru ideoloģiju pamatā ietekmēja Osmaņu impērijas Tanzimata reformu laika idejas. Turku revolucionāriem nav saistības ar Jauno turku kustību, kas pastāvēja tajā pat laikā un bija lielā mērā saistīti ar Osmaņu valsti un osmaniskuma ideoloģiju. Turku revolucionāri nebija viendabīga cilvēku grupa, jo katram no viņiem bija atšķirīgi uzskati jautājumos par sabiedrību un politiku. Daži no viņiem savā starpā nebija sarunājušies gadiem ilgi pat tad, ja bija vadītāji svarīgām valsts pārvaldes institūcijām. Galvenais, kas viņus vienoja, bija vēlme izveidot suverēnu valsti.

*Piezīme: Zemāk uzskaitītās personas revolūcijā darbojās vairākos amatos un pildīja dažādus pienākumus. Iedalījums sastādīts, vadoties pēc tā, kā šīs personas piemin mūsdienās. Saraksts nav pilnīgs.*

## Vadītāji
* Mustafa Kemals Ataturks
* Kazims Karabekirs

## Valstsvīri un amatpersonas
* Ali Fethi Okjars
* Raufs Orbajs
* Ismets Inēnī

## Aktīvisti un pamfletisti
* Jakups Kadri Karaosmanolu
* Halide Edipa Adivara, noveliste un feminisma līdere.
* Mehmets Fuats Kēprīlī, vēsturnieks.
* Mahmuts Esats Bozkurts, Turcijas Civillikuma autors un pirmās Juridiskās skolas dibinātājs.
* Šīkrī Saradžolu, ekonomists.

## Bruņoto spēku virsnieki
* Fevzi Čakmaks
* Kazims Karabekirs
* Ali Fuats Džebesojs
* Ismets Inēnī
* Raufs Orbajs

## Skatīt arī

* Turcijas neatkarības karš
Silja Festival

[thumb|''Silja Festival'' [Rīgas pasažieru osta|Rīgas ostā]]
200px|left|thumb|''Silja Festival'' Rīgas pasažieru ostā 2008. gadā
***Silja Festival*** ir Francijas un Itālijas kuģniecības *[[Corsica Ferries Sardinia Ferries]]* kruīza prāmis. Uzbūvēts 1986. gadā Somijas uzņēmuma *[[Wärtsilä]]* Hietalahti kuģu būvētavā.

Sākotnēji tas ar nosaukumu ***Wellamo*** bija Somijas uzņēmuma *[[Effoa]]* īpašumā.
1992. gadā pārbūvēts Vācijā, ieguva nosaukumu *Silja Festival* un pārgāja bijušā *Effoa* meitas uzņēmuma *[[Silja Line]]* īpašumā.

2006. gadā *Silja Line* ar visiem kuģiem nopirka Igaunijas uzņēmums *Tallink*. *Silja Festival* kursēja maršrutā Turku—Mariehamna/Longnesa—Stokholma. 2008. gada jūlijā to šajā līnijā nomainīja prāmis *[[Galaxy (prāmis)|Galaxy]]*.

*Silja Festival*  uzsāka kursēt līnijā Rīga—Stokholma, nomainot līdz šim šajā līnijā kursējošo prāmi *[[Vana Tallin (prāmis)|Vana Tallinn]]*. Prāmis *Silja Festival* tajā laikā bija lielākais pasažieru kuģis, kāds jebkad ir kursējis pastāvīgā maršrutā no Rīgas līdz brīdim, kamēr to nomainīja kuģis *[[Isabelle (prāmis)|Isabelle]]*, kaut gan neregulāri Rīgā ir piestājuši arī lielāki kruīza kuģi.
*Silja Festival* kursēja līnijā Rīga—Stokholma paralēli ar pasažieru prāmi *[[Romantika (prāmis)|Romantika]]*.

2013. gada maijā *Silja Festival* līnijā Rīga—Stokholma aizstāja ar kuģi *[[Isabelle (prāmis)|Isabelle]]*, kas līdz šim ar nosaukumu *Isabella* piederēja kuģniecībai *[[Viking Line]]*.

2014. gada janvārī uz deviņiem mēnešiem *Silja Festival* tika iznomāts Kanādas uzņēmumam *[[Rio Tinto Alcan]]*. Tas bija noenkurots pie Kitimatas Britu Kolumbijā Kanādā un kalpoja kā darbinieku apmešanās vieta.

2015. gada maijā *Silja Festival* pārdots Francijas un Itālijas kuģniecībai *[[Corsica Ferries Sardinia Ferries]]*. Jauna pieraksta osta — Dženova Itālijā. 

Kuģis tika renovēts un pārdēvēts par *Mega Andrea*. Tā mājas osta kļuva Dženova.

## Atsauces

## Ārējās saites

* ''Silja Festival'' *Tallink* mājaslapā
Evandželīna Lilī

**Nikola Evandželīna Lilī** (*Nicole Evangeline Lilly*; dzimusi , Fortsaskačevānā, Kanādā) ir kanādiešu aktrise un rakstniece. 
Plašaku atpazīstamību ieguvusi ar Keitas Ostenas lomu ABC seriālā "Pazudušie" (2004—2010), par ko nominēta Zelta globusa balvai un ieguvusi Ekrāna aktieru ģildes balvu. 2008. gadā viņa atveidoja Koniju Džeimsu Amerikas Kinoakadēmijas balvu ieguvušajā kara filmā "Sapieris"  (2008), kam sekoja loma zinātniskās fantastikas filmā "Cietais tērauds" (2011).

Lilī atveidoja Taurielas lomu "Hobita" filmu sērijas daļās "" (2013) un "" (2014). Kopš 2015. gada viņa atveido Houpas van Dainas / Lapsenes lomu *[[Marvel Cinematic Universe]]* filmās, no kurām piedalījusies filmās "Skudrcilvēks" (2015), "Skudrcilvēks un Lapsene" (2018), "Atriebēji: Noslēgums" (2019) un "Skudrcilvēks un Lapsene: Kvantmānija" (2023).

Lilī ir arī četru bērnu grāmatu sērijas *The Squickerwonkers* (2013—pašlaik) autore.

## Atsauces

## Ārējās saites
Pāvels Veselovs

**Pāvels Veselovs** (dzimis  Rīgā) ir bijušais latviešu basketbolists, spēlēja spēka uzbrucēja pozīcijā, bijis Latvijas basketbola izlases dalībnieks. Divkārtējs Latvijas Basketbola līgas (LBL) čempions BK Ventspils sastāvā. Pēc karjeras beigām kļuvis par treneri, ir Gulbenes "Buku" galvenā trenera asistents.

Gulbenes jaunatnes basketbola sistēmā trenējas arī P. Veselova dēls Niklāvs.

## Karjera
Profesionālā basketbolista karjeru P. Veselovs uzsāka Gulbenes "Buku" sastāvā 2000.—2001. gada sezonā. "Bukos" P. Veselovs pavadīja četras sezonas, pēdējās no tām jau kļūstot par komandas līderi. 2004. gada vasarā viņš pievienojās Latvijas čempionvienībai BK Ventspils, kuru pārstāvēja līdz 2009. gadam. 2006. gada februārī P. Veselovs tika izīrēts Gulbenes komandai, taču pēc sezonas atkal atgriezās Ventspilī. Kopā ar Ventspils komandu P. Veselovs divas reizes ir kļuvis par LBL čempionu.

2011. gada jūlijā noslēdza līgumu ar Kipras līgas klubu *Keravnos Strovolou*. 2012. gada vasarā pārgāja uz LBL klubu BK Valmiera.

### Latvijas izlase
P. Veselovs ir spēlējis Latvijas U-20 izlasē. Latvijas pieaugušo izlases sastāvā viņš debitēja 2007. gadā. Šajā gadā viņš piedalījās Eiropas čempionāta finālturnīrā, kurā vidēji spēlē laukumā pavadītajās 18,3 minūtēs guva 3,7 punktus.

### Trenera karjera
Pēc spēlētāja karjeras beigām P. Veselovs ir kļuvis par treneri, ir Gulbenes "Buku" galvenā trenera Raimonda Gabrāna asistents.

## Sasniegumi
* 2004: Dalība LBL Zvaigžņu spēlē
* 2005: Latvijas čempions
* 2007: Latvijas vicečempions
* 2007: Baltijas līgā trešā vieta
* 2008: Latvijas līgā trešā vieta
* 2009: Latvijas čempions

## Atsauces

## Ārējās saites

* BK Valmiera profils
* BBL profils
Cipruss

**Cipruss** (sieviešu dzimtē **Ciprusa**) ir latviešu uzvārds. Cilvēki ar šo uzvārdu:

* Aigars Cipruss (1972) — hokejists;
* Kaspars Cipruss (1982) — basketbolists un sporta funkcionārs;
* Niks Cipruss (1997) — gaismu mākslinieks.